Miroslav Šmajda

Miroslav „Miro“ Šmajda, známy aj pod pseudonymom Max Jason Mai (* 27. november 1988, Košice) je slovenský spevák. V prvom ročníku súťaže Česko Slovenská SuperStar v roku 2009 sa umiestnil na druhom mieste. Už roky pôsobí ako frontman známych českých rockových kapiel Walda Gang a Terrapie.

 Kariéra 
V roku 2006 sa zúčastnil pesničkovej súťaže Košický zlatý poklad 2006. Predposledná súťažná pieseň bola jeho skladba s názvom „Suchý ľad“, ktorú zahral so svojou skupinou Skivers. U odbornej poroty ale neuspela.

V roku 2009 sa zúčastnil hudobnej súťaže Česko Slovenská Superstar, kde vo finále skončil na 2. mieste. Od tej doby koncertuje a vystupuje. Na jeseň 2010 debutoval s prvým autorským singlom „Last Forever“, krátko nato nasledoval druhý slovenských singel „Baby“. 8. novembera 2010 vyšiel jeho debutový album s názvom Čo sa týka lásky, ktorý nahral so skupinou Rosemaid.

V roku 2010 sa zúčastnil tanečnej show Let 's Dance 4 po boku tanečníčky Kataríny Štumpfovej, zo súťaže v 9. kole odstúpil. V marci 2011 zvíťazil v ankete Žebřík 2010 v troch kategóriách - Album roka (Čo sa týka lásky), Skladba roka („Last Forever“) a Objav roka. 

Vystupoval na českých a slovenských festivaloch, ako sú Votvírák, Sázavafest, Cibulafest či Europa fest. V máji v roku 2011 vydal nový singel, pieseň „Loneliness“, ku ktorému 21. októbra 2011 vyšiel aj videoklip, ktorý sa držal päť týždňov na popredných priečkach v hitparáde TV Óčko.

Dňa 15. októbra 2011 odštartoval svoje prvé turné s názvom Miro Šmajda Goodbye Tour 2011 po deviatich mestách Česka (Jihlava, Liberec, České Budějovice, Krnov, Praha, Plzeň, Litomyšl, Šumperk a Brno).

Dňa 7. marca 2012 bol interne zvolený RTVS ako reprezentant Slovenska na súťaži Eurovision Song Contest 2012 v azerbajdžanskom Baku. Pod menom Max Jason Mai vystupoval v 2. semifinálovom večeri s piesňou „Don't close your eyes“ a obsadil posledné 18. miesto.

V roku 2015 založil kapelu Terrapie a od roku 2017 je frontmanom českej legendárnej rockovej kapely Walda Gang.

V roku 2019 vdýchol znovu život kapele Terrapie singlami „Sněhurva“ a „Do Pekla Jo“, po ktorých hneď na jar nasledovala obľúbená skladba u poslucháčov Rock Rádia - Až roztaje sníh. Na prelome rokov 2021/2022 s Terrapiou vydávajú album Heavy Mental, ktorý je zatiaľ posledným počinom tohto zoskupenia. V roku 2024 s Terrapiou vydávajú titulný song na majstrovstvá sveta v hokeji pod záštitou Rock Rádia - Pálim Jako Lev.

Okrem hudby sa Miro Šmajda aktívne venuje profesionálnemu foteniu ako fotograf. Jeho fotografie boli publikované v známych magazínoch ako Playboy, Harper's Bazaar, Cosmopolitan a Esquire.

 Diskografia 
 Štúdiové albumy 

Sólo:
 2010 – Čo sa týka lásky
 2013 – mirosmajda.com

Terrapie:
 2015 – Terrapie
 2021 – Heavy Mental

Walda Gang:
 2018 – Je tu léto

 Single 
 „Last Forever“
 „Baby“
 „Pod vodou“
 „Loneliness“
 „Nostalgie“
 „Každý deň
 „Miluj“

Terrapie:
 „Sněhurva“
 „Do Pekla Jo“
 „Až roztaje sníh“
 „Diagnóza“

 Koncertné turné 

 Miro Šmajda Goodbye Tour 2011

 Iné projekty 

 Externé odkazy 
 Oficiálna stránka Mira Šmajdu a Rosemaid 

 Zdroj 

Kategória:Miroslav Šmajda
Kategória:Slovenskí finalisti Česko Slovenskej Superstar
Kategória:Slovenskí rockoví speváci
Kategória:Slovenskí rockoví gitaristi
Kategória:Slovenskí rockoví klaviristi
Kategória:Slovenskí skladatelia modernej hudby
Kategória:Osobnosti z Košíc